ભુજમાં પ્રોફેસરના સ્યાહીવાળા પ્રસંગ પછી મને તો વિચાર આવે છે કે કોલેજોની બહાર સ્યાહીનો સ્પે. સ્ટોર ખોલવો જોઇએ, જેથી વિદ્યાર્થીઓને ગુંડાગીરી કરવા માટે આસાની રહે. વળી સરકારે સ્ટુડન્ટ્સને કન્સેશનના ભાવે સ્યાહી આપવી જોઇએ, જેથી એમનો આવેશ વારે વારે લાચાર ટીચરો પર કાઢી શકે! જો આપણે સ્યાહી ચોપડતા ટોળાને રોકી ના શકતા હોઇએ એનો સ્વીકાર કરવો જ રહ્યો. ટોળાસ્યાહી હવે લોકસ્યાહી બની રહી છે. પરિવર્તન સંસારનો નિયમ છે. વળી જે સમાજ વોટ્સ-અપ પર ફેલાવાતા જૂઠને વાંચીને શું માનવા લાગ્યો હોય, સાચી વાત સાચો ઇતિહાસ વાંચતો-વિચારતો બંધ થાય અને ત્યાં નવરી પડેલી સ્યાહીનો આવો જ ઉપયોગ થાય ને?